Diari Oficial de la Generalitat Valenciana


Sumari del DOGV 4578, del 02-09-2003 (2003/9675)

Informació publica de l'alternativa tècnica per al desenvolupament de la unitat d'execució número 1 Polígon Industrial del PGOU de la Vila Joiosa.
--------------------------------------------------------------------------------------------------------------------------------------------------

### Dades del document

Número de DOGV
:   4578

Data del DOGV
:   02-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9675


Organisme emissor
:   Ajuntament de la Vila Joiosa

Tipus de document
:   Anunci

Informació publica de l'alternativa tècnica per al desenvolupament de la unitat d'execució número 1 Polígon Industrial del PGOU de la Vila Joiosa. [2003/M9675]
  
Per mitjà de la present, es fa públic que l'alcalde, en data 6 d'agost de 2003, amb el número 3.514, ha dictat la següent resolució que literalment expressa:
  
«...Vista la instància presentada per Pedro Orts Ruiz i representació de la mercantil Rapella SL, presentada amb el número de registre d'entrada 3.530/2003, de 7 d'abril, per mitjà de la qual s'adjunta una alternativa tècnica per al desenrotllament de la unitat d'execució número 1 Polígon Industrial del PGOU, d'este terme municipal. La dita documentació va ser esmenada per mitjà d'instàncies números: 4.928/2003, de 20 de maig; i 5.311/2003, de 30 de maig.
  
Considerant el que establix l'article 45 i 46 de la Llei Reguladora de l'Activitat Urbanística, així com aquells de general aplicació, resolc:
  
Primer. Sotmetre a informació pública l'alternativa tècnica per al desenrotllament de la unitat d'execució número 1 Polígon Industrial del PGOU, del terme municipal de la Vila Joiosa, presentada per la mercantil Rapella, SL.
  
Segon. Remeta's avís previ a la publicació de l'anunci d'informació pública, amb el mateix contingut de l'edicte, als que consten en el cadastre com a titulars de drets afectats per l'actuació proposada.
  
Tercer. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posterior o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
Quart. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
Cinqué. L'acte d'obertura de pliques se celebrarà en la següent data hàbil a la conclusió del termini per a presentar-les, en les oficines de la Secretaria d'este Ajuntament en el carrer Major, número 14.
  
Sisé. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions ...»
  
Contra la present resolució no es pot interposar cap recurs administratiu ni jurisdiccional, al constituir un acte de tràmit que no decidix directa ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.